EA คว้ารางวัล “TOP INNOVATIVE COMPANY AWARD”
EA คว้ารางวัล "TOP INNOVATIVE COMPANY AWARD" ณ โรงแรมอินเตอร์คอนติเนนตัล กรุงเทพฯ เมื่อเร็วๆ นี้
22 มี.ค. 2562

นายวุฒิเลิศ เจียรนิลกุลชัย (ซ้าย) กรรมการและกรรมการบริหาร บริษัท พลังงานบริสุทธิ์ จำกัด (มหาชน) หรือ EA รับมอบรางวัล “TOP INNOVATIVE COMPANY AWARD” จากศาสตราจารย์เกียรติคุณนายแพทย์เกษม วัฒนชัย (ขวา) องคมนตรี ในงาน “THAILAND TOP COMPANY AWARDS 2019” เพื่อยกย่องบริษัทฯ จากความมุ่งมั่นในการสร้างสรรค์นวัตกรรม ด้านพลังงานทดแทน จนส่งผลต่อความเปลี่ยนแปลงอุตสาหกรรม และก้าวขึ้นเป็นผู้นำในธุรกิจพลังงานหมุนเวียนผลักดันให้ผลประกอบการมีการเติบโตอย่างต่อเนื่อง
อนึ่ง โครงการดังกล่าวจัดขึ้นโดยนิตยสาร Business+ โดยบริษัท เออาร์ไอพี จำกัด (มหาชน) ร่วมกับมหาวิทยาลัยหอการค้าไทย เพื่อเป็นการยกย่องสุดยอดบริษัทของแต่ละกลุ่มอุตสาหกรรมที่มีผลประกอบการยอดเยี่ยม ผลการดำเนินงานดีเลิศ และผ่านเกณฑ์เชิงคุณภาพ งานดังกล่าวจัดให้มีขึ้น ณ โรงแรมอินเตอร์คอนติเนนตัล กรุงเทพฯ เมื่อเร็วๆ นี้